rejauldu/bengali-wikipedia huggingface dataset:
সুজাউল বাংলাদেশের উত্তর-পূর্বাঞ্চলের একটি গ্রাম। এটি সিলেট বিভাগের মৌলভীবাজার জেলার বড়লেখা উপজেলার দক্ষিণ শাহবাজপুর ইউনিয়নের অন্তর্ভুক্ত।   ভৌগোলিক অবস্থান  সুজাউল বাংলাদেশের উত্তর-পূর্ব কোণে আসাম সীমান্তের ৫ কিলোমিটারের মধ্যে অবস্থিত। গ্রামের অনতিদূর দিয়ে সুনাই নদী প্রবাহিত হয়। মাধবকুণ্ড ইকোপার্ক ও জলপ্রপাত থেকে সুজাউল গ্রামের দূরত্ব প্রায় ২০ কিলোমিটার।   জনউপাত্ত  সুজাউল গ্রামের জনসংখ্যা প্রায় ৫,১১৭ জন, যাদের অধিকাংশই স্থানীয় সিলেটি জনগোষ্ঠীর বাঙালি মুসলমান।   শিক্ষা ও সংস্কৃতি  সুজাউল সিনিয়র ফাযিল মাদ্রাসা গ্রামের উল্লেখযোগ্য শিক্ষা প্রতিষ্ঠান। এছাড়া গ্রামে একটি সরকারি প্রাথমিক বিদ্যালয়ও রয়েছে। সুজাউল ক্লাব ইউনিয়নের মাত্র চারটি ক্রীড়া সংগঠনের অন্যতম। গ্রামের মুসলমান ধর্মসম্প্রদায়ের জন্য দুইটি জামে মসজিদ, একটি ইদগাহ এবং একটি কবরস্থান রয়েছে।   যাতায়াত  সুজাউল শাহবাজপুর রেলওয়ে স্টেশন থেকে ৪.২ কিলোমিটার দূরত্বে অবস্থিত। বড়লেখা থেকে সড়কপথে সুজাউল গ্রামের দূরত্ব ৮.১ কিলোমিটার।   আরও দেখুন   বাংলাদেশের গ্রাম   তথ্যসূত্র   বিষয়শ্রেণী:বাংলাদেশের গ্রাম বিষয়শ্রেণী:সিলেট বিভাগ বিষয়শ্রেণী:মৌলভীবাজার জেলা বিষয়শ্রেণী:মৌলভীবাজার জেলার গ্রাম বিষয়শ্রেণী:বড়লেখা উপজেলা
উগ্র শ্রীনিবাস হলেন ভারতের অন্ধ্রপ্রদেশ রাজ্যের তিরুমালার বেঙ্কটেশ্বর মন্দিরের একটি বিগ্রহ। উগ্র শব্দের অর্থ ক্রুদ্ধ। এই বিগ্রহটির আদি নাম ছিল বেঙ্কটত্তুরৈবর। তামিল ভাষায় বেঙ্কটত্তুরৈবর শব্দের অর্থ ‘বেঙ্কটমের অধিবাসী সর্বোচ্চ ঈশ্বর’। বিগ্রহটিকে বেঙ্কটেশ্বরের ক্রুদ্ধ রূপ মনে করা হয়। এটি স্নাপন মূর্তি নামেও পরিচিত।   কিংবদন্তি  কিংবদন্তি আছে যে, ১৪শ শতাব্দীতে ব্রহ্মোৎসবম্‌ অনুষ্ঠানের সময় গ্রামে একটি অগ্নিকাণ্ড হয় এবং পুরো গ্রামটি ভস্মীভূত হয়। গ্রামবাসীরা দেবতার কাছে প্রার্থনা জানালে, বেঙ্কটেশ্বর এক ভক্তকে স্বপ্নাদেশ দেন। সেই সময় উগ্র শ্রীনিবাস ছিলেন শোভাযাত্রা বিগ্রহ বা উৎসব মূর্তি। স্বপ্নাদেশের মাধ্যমে নতুন উৎসব মূর্তি মালায়াপ্পা স্বামীর বিগ্রহটি খুঁজে পাওয়া যায়। সেই সময় থেকে উগ্র শ্রীনিবাসের বিগ্রহটি আর সূর্যোদয়ের পর মন্দিরের বাইরে বের করা হয় না। ভক্তেরা বিশ্বাস করেন যে, সূর্যালোক এই বিগ্রহের গায়ে লাগলে তা থেকে মন্দির চত্বরে আগুন ছড়িয়ে পড়তে পারে।   ইতিহাস  ধ্রুব বেরা ছাড়া উগ্র শ্রীনিবাসের বিগ্রহটি মন্দিরের দ্বিতীয় প্রাচীনতম বিগ্রহ। এই বিগ্রহ কবে মন্দিরে প্রতিষ্ঠিত হয়েছিল, তা জানা যায় না। তবে নথি অনুসারে, ১০ম শতাব্দীতেও মন্দিরে এই বিগ্রহ পূজিত হত। সেই ক্ষেত্রে এই বিগ্রহ ভোগ শ্রীনিবাস বিগ্রহেরও আগে প্রতিষ্ঠিত হয়েছিল বলে ধারণা করা হয়। নথিপত্র থেকে আরও জানা যায় যে, ১৪শ শতাব্দী পর্যন্ত মন্দিরের উৎসব মূর্তি হিসেবে এই বিগ্রহ ব্যবহৃত হয়েছে। এরপরই মালায়াপ্পা স্বামীর মূর্তিটি পাওয়া যায় এবং সেটি উৎসব মূর্তি হিসেবে ব্যবহৃত হতে থাকে।   পূজা  উগ্র শ্রীনিবাসের বিগ্রহটির উচ্চতা ১৮ ইঞ্চি। এটি একটি ৭ ইঞ্চি উঁচু বেদীর উপর দণ্ডায়মান। বিগ্রহের হাতের চক্রটি সামান্য বাঁকা। এটি ব্যবহারোন্মুখ চক্রের নিদর্শন। তাই এটিকে বলা হয় প্রয়োগ চক্র। বিগ্রহের সঙ্গে ভূদেবী ও শ্রীদেবীর বিগ্রহও দণ্ডায়মান অবস্থায় দেখা যায়।  এই বিগ্রহের পূজা বছরের তিনটি দিনে হয়। এগুলি হল উত্থান একাদশী, মুক্কোতি দ্বাদশী ও দ্বাদশারাধনা। কেবলমাত্র কৈশিকা দ্বাদশীর (যা মুক্কোতি দ্বাদশী নামেও পরিচিত) দিন সূর্যোদয়ের আগে বিগ্রহটিকে শোভাযাত্রা সহকারে বের করা হয়। অন্য দুদিন মন্দিরের ভিতরেই বিগ্রহটিকে পূজা করা হয়।   কৈশিকা দ্বাদশীর গুরুত্ব  শ্রীবৈষ্ণব সম্প্রদায় উত্থান একাদশী ও কৈশিকা দ্বাদশীকে প্রবোধোৎসব আখ্যা দিয়ে থাকে। উত্থান একাদশীর দিন বিষ্ণুকে যোগণিদ্রা থেকে জাগ্রত করা হয়। হিন্দু বিশ্বাস অনুসারে, আষাঢ় শুক্লা একাদশী (বিষ্ণু শয়ন একাদশী) তিথিতে বিষ্ণু যোগণিদ্রায় মগ্ন হন। শ্রীবৈষ্ণবরা কৈশিকা দ্বাদশীর নামকরণ করেছেন, বিষ্ণুভক্ত চণ্ডাল ভক্ত নাম্বদুবনের রচিত একটি গানের ‘রঙ্গম’ অনুসারে। ভক্ত নাম্বদুবন তার সত্যরক্ষার জন্য এক রাক্ষসের খাদ্য হতে সেই রাক্ষসের কাছে গিয়েছিলেন। কৈশিকা পুরাণম্‌ গ্রন্থে এই দিনের উষাকালের বৈশিষ্ট্যগুলি উল্লিখিত হয়েছে। উল্লেখ্য, এই গ্রন্থখানি সংস্কৃত, তামিল বা তেলুগুর মিশ্র ভাষায় (মণিপ্রবলম্‌) রচিত। এতে অনেক সংস্কৃত উদ্ধৃতি ও স্থানীয় ভাষায় ব্যাখ্যা দেওয়া আছে।   তথ্যসূত্র   বিষয়শ্রেণী:তিরুমালা বেঙ্কটেশ্বর মন্দির বিষয়শ্রেণী:তিরুমালার বিগ্রহ
ক্রুম্মাভিসা (আইসল্যান্ডীয়: Krummavísa, ইংরেজি: র‍্যাভেন ভার্স) অথবা ক্রুম্মি ক্রুঙ্কার উটি (আইসল্যান্ডীয়: Krummi krunkar úti, ইংরেজি: একটি র‍্যাভেন বাহিরে ডাকছে) একটি আইসল্যান্ডীয় লোকগান বা শিশুতোষ পদ্য। এই গানটি ১৯০৬ সালে প্রকাশিত হয় Íslenzk þjóðlög (আইসল্যান্ডীয় লোকগান) গ্রন্থে, যা  সংকলন করেন। বিয়ারনি এই গানটি ওলাফুর দাভিদসন থেকে শিখেছিলেন, যিনি এটি শিশু অবস্থায় স্লেট্টুহলিদ-এ শিখেছিলেন।        সকল ঐতিহ্যবাহী আইসল্যান্ডীয় কবিতার মতোই, ক্রুম্মাভিসা নির্দিষ্ট ছন্দবদ্ধ নিয়ম ব্রাগফ্রাধি (prosody)-এর অনুসরণ করে। এই নিয়ম অনুসারে, কবিতায় অবশ্যই অনুপ্রাস থাকতে হবে: একটি চরণের দুটি শব্দ একই অক্ষর দিয়ে শুরু হতে হবে এবং পরবর্তী চরণের প্রথম শব্দটিও একই অক্ষর দিয়ে শুরু হতে হবে। এখানে, উদাহরণস্বরূপ, প্রথম চরণে দুটি শব্দ ক্রুম্মি এবং ক্রুঙ্কার "K" অক্ষর দিয়ে শুরু হয়েছে, এবং দ্বিতীয় চরণের প্রথম শব্দ কল্লার-ও "K" অক্ষর দিয়ে শুরু হয়েছে।    তথ্যসূত্র        Category:আইসল্যান্ডীয় লোকসংগীত   Category:আইসল্যান্ডীয় শিশুতোষ গান   বিষয়শ্রেণী:১৯০৬-এর গান Category:অজানা গীতিকারদের গান
মক্কার পথ বা দ্য রোড টু মক্কা হলো মুসলিম পণ্ডিত, বুদ্ধিজীবী, রাজনীতি তাত্ত্বিক ও আধ্যাত্মিক লেখক মুহাম্মাদ আসাদ-এর আত্মজীবনী।  প্রতিক্রিয়া  বইটি প্রকাশের পর ব্যাপক প্রশংসা পায়। নিউ ইয়র্ক সিটির বিখ্যাত পত্রিকাগুলিতে এটির পর্যালোচনা প্রকাশিত হয়। নিউ ইয়র্ক হেরাল্ড ট্রিবিউন বুক রিভিউ-এর একজন পর্যালোচক এটিকে "প্রচণ্ড আকর্ষণীয় ও আবেগপূর্ণ বই" বলে আখ্যা দিয়েছিলেন।  নিউ ইয়র্ক ওয়ার্ল্ড-টেলিগ্রাম লিখেছে:  স্যার রিচার্ড বার্টন এর মতো আরব ঐতিহ্যে পূর্ণ ও টি.ই. লরেন্স এর মতোই প্রায় দুঃসাহসিক, মুহাম্মাদ আসাদ একটি সাহসী কর্ম ও মননশীল পর্যবেক্ষণের অনুরূপ সংমিশ্রণ উপস্থাপন করেছেন। উপরন্তু, ইসলামী বিশ্বাসের ব্যাখ্যায় ও গদ্যের শৈলীতে তিনি তাদের দুজনকেই ছাড়িয়ে গেছেন   তথ্যসূত্র   বহিঃসংযোগ   গুগল বই  মার্টিন ক্রেমারের বইয়ের পর্যালোচনা  বিষয়শ্রেণী:১৯৫৪-এ অ-কল্পকাহিনি বই বিষয়শ্রেণী:আত্মজীবনী বিষয়শ্রেণী:ইসলাম সম্পর্কিত সাহিত্য বিষয়শ্রেণী:মুহাম্মাদ আসাদ বিষয়শ্রেণী:১৯৫০-এর দশকে ইসলাম
থাম্ব|মেডিকেল কলেজ ফর উইমেন অ্যান্ড হসপিটালের প্রবেশপথের দৃশ্য মেডিকেল কলেজ ফর উইমেন অ্যান্ড হসপিটাল  হল বাংলাদেশের মহিলাদের জন্য বিশেষায়িত একটি বেসরকারি মেডিকেল স্কুল। কলেজটির দুটি ক্যাম্পাস রয়েছে। একটি ঢাকার উত্তরার সেক্টর-১ এ এবং অন্যটি দক্ষিণখানে। ১৯৯২ সালে এটি ঢাকার উত্তরা মডেল টাউনে প্রতিষ্ঠিত হয়। এটি ঢাকা বিশ্ববিদ্যালয় অধিভুক্ত একটি কলেজ।  এটি পাঁচ বছর মেয়াদী কোর্স শেষে এমবিবিএস ডিগ্রি প্রদান করে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলক। ডিগ্রীটি বাংলাদেশ মেডিকেল অ্যান্ড ডেন্টাল কাউন্সিল স্বীকৃত।   ইতিহাস  প্রতিষ্ঠানটি "মেডিকেল এন্ড হেলথ ওয়েলফেয়ার ট্রাস্ট" নামক একটি অরাজনৈতিক, অলাভজনক সংস্থার উদ্যোগ। মেডিকেল কলেজটি প্রতিষ্ঠার পেছনে চারজন স্বপ্নদর্শী ব্যক্তি অগ্রণী ভূমিকা পালন করেন: প্রফেসর এ. কিউ. এম. বদরুদ্দোজা চৌধুরী (বাংলাদেশের প্রাক্তন রাষ্ট্রপতি), প্রয়াত জাতীয় অধ্যাপক এম. আর. খান, প্রফেসর এ. এম. মুজিবুর হক এবং MCWH এর প্রতিষ্ঠাতা অধ্যক্ষ প্রয়াত প্রফেসর সুরাইয়া জাবিন। তাঁদের স্বপ্ন ছিল এমন একটি মেডিকেল কলেজ প্রতিষ্ঠা করা, যা শুধুমাত্র নারীদের জন্য হবে এবং মানসম্মত চিকিৎসা শিক্ষা, গবেষণা ও স্বাস্থ্যসেবা সুলভ মূল্যে জনগণের কাছে পৌঁছে দেবে। বিশেষ করে নারী চিকিৎসকদের একটি শক্তিশালী ধারা তৈরি করাই ছিল তাদের লক্ষ্য। এই লক্ষ্য বাস্তবায়ন করতে ১৯৯২ খ্রীস্টাব্দে মেডিকেল কলেজটি আনুষ্ঠানিক ভাবে পথচলা শুরু করে।   ক্যাম্পাস ও অবকাঠামো  কলেজটি ঢাকার উত্তরায় ৯নং সেক্টরে অবস্থিত। এর অবকাঠামো আধুনিক শিক্ষাদান পদ্ধতি এবং রোগীর যত্নের জন্য প্রয়োজনীয় সকল সুবিধা নিয়ে গঠিত।  কলেজ ভবন  এতে আধুনিক লেকচার গ্যালারি, শীতাতপ নিয়ন্ত্রিত শ্রেণীকক্ষ, সুসজ্জিত ল্যাবরেটরি (অ্যানাটমি ডিসেকশন হল, ফিজিওলজি, বায়োকেমিস্ট্রি, ফার্মাকোলজি, প্যাথলজি, মাইক্রোবায়োলজি, ফরেনসিক মেডিসিন ও কমিউনিটি মেডিসিন ল্যাব), শিক্ষক কক্ষ, প্রশাসনিক অফিস এবং একটি ক্যাফেটেরিয়া রয়েছে।  লাইব্রেরি  একটি সমৃদ্ধ লাইব্রেরি রয়েছে যেখানে মেডিকেল ও সংশ্লিষ্ট বিষয়ের বই, জার্নাল এবং গবেষণাপত্রের বিশাল সংগ্রহ রয়েছে। শিক্ষার্থীদের জন্য ডিজিটাল লাইব্রেরি ও ইন্টারনেট ব্যবহারের সুবিধাও রয়েছে।  হাসপাতাল  কলেজের সাথে সংযুক্ত ৫০০ শয্যাবিশিষ্ট একটি আধুনিক হাসপাতাল রয়েছে, যা শিক্ষার্থীদের ব্যবহারিক প্রশিক্ষণ ও ক্লিনিক্যাল শিক্ষার জন্য অপরিহার্য। হাসপাতালে বহির্বিভাগ, অন্তর্বিভাগ, অত্যাধুনিক অপারেশন থিয়েটার, জরুরি বিভাগ, আইসিইউ, সিসিইউ এবং সকল প্রকার আধুনিক ডায়াগনস্টিক সুবিধা রয়েছে।  হোস্টেল সুবিধা  নারী শিক্ষার্থীদের জন্য নিরাপদ ও আধুনিক হোস্টেল সুবিধা রয়েছে, যেখানে আরামদায়ক আবাসন ও পড়াশোনার উপযোগী পরিবেশ নিশ্চিত করা হয়।   তথ্যসূত্র    বহিঃসংযোগ   প্রাতিষ্ঠানিক ওয়েবসাইট  বিষয়শ্রেণী:বাংলাদেশের বেসরকারি মেডিকেল কলেজ বিষয়শ্রেণী:ঢাকার হাসপাতাল বিষয়শ্রেণী:১৯৯২-এ বাংলাদেশে প্রতিষ্ঠিত  বিষয়শ্রেণী:১৯৯২-এ প্রতিষ্ঠিত হাসপাতাল বিষয়শ্রেণী:ঢাকার বিশ্ববিদ্যালয় ও মহাবিদ্যালয় বিষয়শ্রেণী:১৯৯২-এ প্রতিষ্ঠিত শিক্ষাপ্রতিষ্ঠান বিষয়শ্রেণী:বাংলাদেশে নারী বিষয়শ্রেণী:উত্তরার শিক্ষাপ্রতিষ্ঠান
কমলা সাংকৃত্যায়ন ছিলেন বিংশ শতাব্দীর একজন হিন্দি লেখক, সম্পাদক ও পণ্ডিত। তিনি ইতিহাসবিদ রাহুল সাংকৃত্যায়নের স্ত্রী।   প্রারম্ভিক জীবন  কমলা সাংকৃত্যায়ন ১৯২০ সালের ১৫ আগস্ট পশ্চিমবঙ্গের কালিমপঙে জন্মগ্রহণ করেন। তিনি আগ্রা বিশ্ববিদ্যালয় থেকে ডক্টরেট ডিগ্রি অর্জন করেন এবং ব্যক্তিগত জীবনে রাহুল সাংকৃত্যায়নের সাথে বিবাহ বন্ধনে আবদ্ধ হন। তাদের দুই পুত্র, জয়ন্ত, জ্বিত এবং কন্যা জয়া।   কর্মজীবন  কমলা সাংকৃত্যায়ন নেপালি পণ্ডিত, লেখক ও অনুবাদ হিসেবে পরিচিত ছিলেন। তিনি ভালিক্বির রামায়ণ নেপালি ভাষায় অনুবাদ করেন। তিনি ভারতের জাতীয় জীবনী সাহিত্যর একজন সদস্য ছিলেন। তার লেখা উল্লেখযোগ্য বইয়ের মধ্যে রয়েছে এশিয়ায় রামায়ণ ঐতিহ্য, মহামানব মহাপণ্ডিত, প্রভা, নেপালি সাহিত্য ইত্যাদি। তিনি বেশ কিছু ভাষায় পরদর্শী ছিলেন। তিনি ১৯৫০-এর দশকে নেপালি ও হিন্দি সাহিত্যে পরিচিত একজন ছিলেন এবং নেপালি ও হিন্দি সাহিত্যে অবদানের জন্য বেশ কিছু জাতীয় ও আঞ্চলিক পুরস্কার ও সম্মাননা পেয়েছেন।  ১৯৮২ সালে তিনি ভানু পুরস্কার ও ১৯৯৩ সালে মহাপণ্ডিত রাহুল সাংকৃত্যায়ন পুরস্কার লাভ করেন। ১৩টি ভিন্ন ভিন্ন নেপালি ও হিন্দিত বই লেখার বইরেও তিনি ৫০০’শর বেশি লেখালেখি করেন এবং ভারতীয় সাহিত্য বিশ্বকোষ তৈরিতে ভূমিকা রাখেন। তিনি দর্জেলিং-এর লরিয়েট কলেজের হিন্দি বিভাগের প্রধান ছিলেন।   মৃত্যু  ২০০৯ সালের ২৫ অক্টোবর কমলা মৃত্যুবরণ করেন।   তথ্যসূত্র   বিষয়শ্রেণী:১৯২০-এ জন্ম বিষয়শ্রেণী:২০০৯-এ মৃত্যু বিষয়শ্রেণী:ভারতীয় লেখিকা বিষয়শ্রেণী:পশ্চিমবঙ্গের সাহিত্যিক বিষয়শ্রেণী:হিন্দি ভাষার লেখক বিষয়শ্রেণী:দার্জিলিং জেলার ব্যক্তি বিষয়শ্রেণী:কালিম্পং জেলার ব্যক্তি বিষয়শ্রেণী:২০শ শতাব্দীর ভারতীয় লেখিকা বিষয়শ্রেণী:পশ্চিমবঙ্গের পণ্ডিত বিষয়শ্রেণী:পশ্চিমবঙ্গের নারী শিক্ষাবিদ বিষয়শ্রেণী:পশ্চিমবঙ্গের লেখিকা বিষয়শ্রেণী:ভারতীয় লেখক বিষয়শ্রেণী:নেপালি ভাষার লেখক বিষয়শ্রেণী:২০শ শতাব্দীর ভারতীয় অনুবাদক বিষয়শ্রেণী:২০শ শতাব্দীর ভারতীয় ইতিহাসবিদ বিষয়শ্রেণী:২০শ শতাব্দীর ভারতীয় নারী বিজ্ঞানী বিষয়শ্রেণী:২০শ শতাব্দীর ভারতীয় বিজ্ঞানী বিষয়শ্রেণী:পশ্চিমবঙ্গের নারী বিজ্ঞানী বিষয়শ্রেণী:ভারতীয় নারী অনুবাদক বিষয়শ্রেণী:ভারতের নেপালি ভাষার লেখক বিষয়শ্রেণী:খস জাতিগোষ্ঠী বিষয়শ্রেণী:ভারতীয় নারী ইতিহাসবিদ বিষয়শ্রেণী:পশ্চিমবঙ্গের শিক্ষাবিদ
thumb|right|জারুজেলস্কি ইন ২০০৬ বয়সিয়েছ বিটোল্ড জারুজেলস্কি (৬ জুলাই ১৯২৩ - ২5 মে ২০১৪) একজন পোলিশ সামরিক কর্মকর্তা ও রাজনীতিবিদ। তিনি ১৯৮১ থেকে ১৯৮৯ সাল পর্যন্ত পোলিশ ইউনাইটেড ওয়ার্কার্স পার্টির প্রথম সচিব ছিলেন, এবং যেমন পোপের পোপের পোপের শেষ নেতা ছিলেন)। ১৯৮১ থেকে ১৯৮৫ সাল পর্যন্ত তিনি পোল্যান্ডের প্রধানমন্ত্রীর প্রধানমন্ত্রী হিসেবে দায়িত্ব পালন করেন এবং ১৯৮৫ থেকে ১৯৯০ সাল পর্যন্ত দেশটির পোল্যান্ড রাষ্ট্রের প্রধান প্রধানদের তালিকা (পরিষদের চেয়ারম্যান ১৯৮৫ থেকে ১৯৮৯ এবং পোল্যান্ড রাষ্ট্রপতি রাষ্ট্রপতি ১৯৮৯ থেকে ১৯৯০)। Poland's last Communist leader Wojciech Jaruzelski dies. 25 May 2014, BBC News. তিনি পোলিশ পিপলস আর্মি (এলডব্লিউপি) -এর শেষ কমান্ডার ইন চিফ ছিলেন। ১৯৮৯ সালে পোলিশ গোল টেবিল চুক্তির পর তিনি পদত্যাগ করেন, যা পোল্যান্ডের গণতান্ত্রিক নির্বাচনের নেতৃত্ব দেয়।   তথ্যসূত্র   বিষয়শ্রেণী:১৯২৩-এ জন্ম বিষয়শ্রেণী:২০১৪-এ মৃত্যু বিষয়শ্রেণী:পোল্যান্ডের রাষ্ট্রপতি বিষয়শ্রেণী:সাম্যবাদী শাসক বিষয়শ্রেণী:সোভিয়েত ইউনিয়নের সহযোগী বিষয়শ্রেণী:স্নায়ুযুদ্ধের ব্যক্তি
ফ্রান্সিসকো হাভিয়ের "হাভি" গার্সিয়া ফের্নান্দেস (, ; জন্ম: ৮ ফেব্রুয়ারি ১৯৮৭) হলেন একজন স্পেনীয় পেশাদার ফুটবল খেলোয়াড়; যিনি একজন স্ট্রাইকার হিসেবে ইংল্যান্ডের ক্লাব ম্যানচেস্টার সিটি এর হয়ে খেলে থাকেন। একজন ডিফেন্সিভ মিডফিল্ডার হয়ে সচারাচর খেলে থাকলেও; তিনি সেন্ট্রাল ডিফেন্ডার হিসেবে খেলার জন্যও সুপরিচিত।  অর্জন ক্লাব রিয়াল মাদ্রিদ বি সেগুন্দা ডিভিশন বি: ২০০৪–০৫  রিয়াল মাদ্রিদ  স্পেনীয় সুপার কাপ: ২০০৮  বেনফিকা প্রিমেইরা লিগা: ২০০৯–১০ ট্যাকা দা লিগা: ২০০৯–১০, ২০১০–১১, ২০১১–১২  ম্যানচেস্টার সিটি প্রিমিয়ার লিগ: ২০১৩–১৪ ফুটবল লিগ কাপ: ২০১৩–১৪  দেশ স্পেন অনূর্ধ্ব উয়েফা ইউরোপীয়ান অনূর্ধ্ব-১৯ চ্যাম্পিয়নশিপ: ২০০৬  ক্লাব পরিসংখ্যান  + সকল ক্লাব পারফরমেন্সক্লাবমৌসুমদেশীয় লিগদেশীয় কাপলিগ কাপ & সুপার কাপইউরোপীয় প্রতিযোগিতামোটএপসগোলএপসগোলএপস গোলএপসগোলএপসগোলরিয়াল মাদ্রিদ২০০৪–০৫৩০০০--০০৩০২০০৫–০৬০০০০--১০১০২০০৬–০৭০০০০--১০১০ মোট   ৩  ০  ০  ০  –  –  ১  ০  ৫  ০ওসাসুনা২০০৭–০৮২৫২০০--০০২৫২ মোট   ২৫  ২  ০  ০  –  –  ০  ০  ২৫  ২রিয়াল মাদ্রিদ২০০৮–০৯১৫০০০১০৩০১৯০ মোট   ১৫  ০  ০  ০  ১  ০  ৩  ০  ১৯  ০বেনিফিসিয়া২০০৯–১০২৬৩০০৪০১৪১৪৪৪২০১০–১১২৪২৪১৪৪১৩১৪৫৮২০১১–১২২১১১০১০৯০৩২২ মোট   ৭২  ৬  ৫  ১  ৯  ৪  ৩৬  ২  ১২২  ১৩ম্যানচেস্টার সিটি২০১২–১৩২৪২৪০০০৫০৩৩২২০১৩–১৪২৪০৪০৬০৪০৩৮০ মোট   ৪৮  ২  ৮  ০  ৬  ০  ৯  ০  ৭১  ২কর্মজীবনের সর্বমোট ১৬৩ ১০ ১৩ ১ ১৬ ৪ ৫০ ২ ২৪২ ১৭  তথ্যসূত্র   বহিঃসংযোগ  Manchester City official profile  BDFutbol profile National team data Stats and profile at Zerozero Stats at ForaDeJogo     Premier League profile   বিষয়শ্রেণী:১৯৮৭-এ জন্ম বিষয়শ্রেণী:জীবিত ব্যক্তি বিষয়শ্রেণী:রিয়াল মাদ্রিদ কাস্তিয়ার খেলোয়াড় বিষয়শ্রেণী:স্পেনের আন্তর্জাতিক ফুটবলার বিষয়শ্রেণী:রিয়াল মাদ্রিদ ফুটবল ক্লাবের খেলোয়াড় বিষয়শ্রেণী:ক্লাব আতলেতিকো ওসাসুনার খেলোয়াড় বিষয়শ্রেণী:রিয়াল বেতিসের খেলোয়াড় বিষয়শ্রেণী:ম্যানচেস্টার সিটি ফুটবল ক্লাবের খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:রুশ প্রিমিয়ার লিগের খেলোয়াড় বিষয়শ্রেণী:ফুটবল ক্লাব জিনিত সেন্ট পিটার্সবার্গের খেলোয়াড় বিষয়শ্রেণী:প্রিমেইরা লিগার খেলোয়াড় বিষয়শ্রেণী:স্পোর্ট লিসবোয়া বেনফিকার খেলোয়াড় বিষয়শ্রেণী:বোয়াভিস্তা ফুটবল ক্লাবের খেলোয়াড় বিষয়শ্রেণী:সেহুন্দা দিভিসিওনের খেলোয়াড় বিষয়শ্রেণী:সেহুন্দা দিভিসিওন বি-এর খেলোয়াড় বিষয়শ্রেণী:স্পেনের আন্তর্জাতিক যুব ফুটবলার বিষয়শ্রেণী:স্পেনের অনূর্ধ্ব-২১ আন্তর্জাতিক ফুটবলার বিষয়শ্রেণী:স্পেনীয় প্রবাসী পুরুষ ফুটবলার বিষয়শ্রেণী:পর্তুগালে প্রবাসী ফুটবলার বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:রাশিয়ায় প্রবাসী ফুটবলার বিষয়শ্রেণী:ইংল্যান্ডে স্পেনীয় প্রবাসী ক্রীড়াবিদ বিষয়শ্রেণী:স্পেনীয় পুরুষ ফুটবলার বিষয়শ্রেণী:ফুটবল সেন্ট্রাল ডিফেন্ডার বিষয়শ্রেণী:পুরুষ ফুটবল মধ্যমাঠের খেলোয়াড়
পূর্ণেন্দু শেখর নস্কর (মার্চ ১৯২১ - ২৪ আগস্ট ১৯৯৩) ছিলেন ভারতীয় জাতীয় কংগ্রেসের সদস্য একজন ভারতীয় রাজনীতিবিদ। তিনি ভারতের সংসদের নিম্নকক্ষ লোকসভায় পশ্চিমবঙ্গের মথুরাপুর এবং ডায়মন্ড হারবার থেকে নির্বাচিত হয়েছিলেন। নস্কর ২৪ আগস্ট ১৯৯৩ সালে ৭২ বছর বয়সে মারা যান।   তথ্যসূত্র    বহিঃসংযোগ    পার্লামেন্ট অফ ইন্ডিয়ার ওয়েবসাইটে অফিসিয়াল জীবনী সংক্রান্ত স্কেচ  বিষয়শ্রেণী:পশ্চিমবঙ্গের ব্যক্তি বিষয়শ্রেণী:পশ্চিমবঙ্গের লোকসভা সদস্য বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ বিষয়শ্রেণী:তৃতীয় লোকসভার সদস্য বিষয়শ্রেণী:দ্বিতীয় লোকসভার সদস্য বিষয়শ্রেণী:প্রথম লোকসভার সদস্য বিষয়শ্রেণী:১৯৯৩-এ মৃত্যু বিষয়শ্রেণী:১৯২১-এ জন্ম
জোহি শিব মন্দির পাকিস্তানের সিন্ধ প্রদেশের দাদু জেলার জোহিতে অবস্থিত একটি হিন্দু মন্দির। মন্দিরটি ১৮৫০ সালে অসাধারণ ভাস্কর্যের সহিত নির্মিত হয়েছিল।   অবস্থান  শহরের ঠিক মধ্যবর্তী স্থলে শিব মন্দিরটি অবস্থিত। জোহিতে মন্দিরটি স্থানীয়ভাবে কুবি নামে বিখ্যাত। জোহি এলাকাটি কচ্ছের পশ্চিমের মরুভূমির দিকে দাদু শহর থেকে ১৭ কিমি দূরে অবস্থিত।   স্থাপত্য  মন্দিরটি দুই ধরনের গম্বুজ দিয়ে নির্মিত, একটি উঁচু এবং সোজা যার উচ্চতা কমপক্ষে ৭০ ফুট এবং দ্বিতীয়টির আকৃতি সামান্য গোলাকার। মন্দিরে চারটি খিলান ছিল কিন্তু দুটি এখন বন্ধ রয়েছে। এই মন্দিরটি লোহার উপাদান তথা সিমেন্ট এবং চিয়ারোলি (চুনাপাথর এবং জিপসাম থেকে তৈরি) দিয়ে নির্মাণ করা হয়। মন্দিরের মূর্তিগুলি গোলাকার গম্বুজটির বাইরের দিকে লোহা দিয়ে লাগানো ছিল, যা ভারত বিভাজনের পর ভেঙে ফেলা হয়। ভেঙে ফেলা মূর্তির অবশিষ্ট অংশ এখনও মন্দিরে রয়েছে। মন্দিরের স্থাপত্যের ধরন ভারত ও নেপালে নির্মিত মন্দিরগুলির সাথে মিল রয়েছে। ভিতর ও বাইরে, উভয় দেয়ালে ম্যুরাল রয়েছে। ভিতরের দেয়ালচিত্রে শিব, কৃষ্ণ ও বিষ্ণুর প্রকাশ ও অবতার তুলে ধরা হয়েছে। শিবের নন্দী, দেজিন, গাভী, ষাঁড় এবং কোব্রার মনোহর বাজানো মুরলী উপকরণ বা পুঙ্গির উপস্থাপনা মন্দিরের অভ্যন্তরের দেয়ালগুলিকে শোভিত করেছে। মন্দিরের অভ্যন্তরীণ দেয়ালে পুরুষ, নারী, বিশাল সাপ, কবুতর এবং হিন্দুধর্মের ধর্মীয় প্রতীকের মূর্তি আঁকা। মন্দির এলাকাটি বড় ছিল এবং এর কাছাকাছি ৩৫টি কক্ষ নির্মিত হয়েছিল। মন্দিরের চারপাশে উঠোনও ছিল।https://tribune.com.pk/story/164050/for-the-untouchables-of-johi-it-is-an-irony-when-muslims-start-living-in-their-temple/   তথ্যসূত্র   বিষয়শ্রেণী:পাকিস্তানের হিন্দু মন্দির বিষয়শ্রেণী:পাকিস্তানে হিন্দুধর্ম বিষয়শ্রেণী:দাদু জেলা বিষয়শ্রেণী:সিন্ধুর হিন্দু মন্দির
পাদুকা শ্রী সুলতান মুকাদ্দাম শাহ (মৃত্যু ১৬১৯) ছিলেন পেরাকের ষষ্ঠ সুলতান। তিনি সুলতান আহমেদ তাজউদ্দিন এবং সুলতান তাজুল আরিফিন শাহের বোনের ছেলে এবং রাজা কেসিল লাসা রাজা ইনুর চাচাতো ভাই ছিলেন। সুলতান হওয়ার আগে তিনি রাজা তুয়া নামে পরিচিত ছিলেন।  সুলতান মুকাদ্দাম শাহ বর্তমান বোটা কানন নামে পরিচিত একটি এলাকায় বসবাস করতেন।  প্রবীণদের গল্প অনুসারে, সুলতান মুকাদ্দাম শাহের রাজকন্যাদের একজন পুত্রি লিমাউ পুরুত দেখতে খুবই সুন্দরী ছিলেন। তার দ্বিতীয় চাচাতো ভাই রাজা মনসুরের (সুলতান আলাউদ্দিন শাহের ছোট ভাই) সাথে রাজকন্যার বাগদান হয়েছিল। অতএব আচেহের সুলতান ইস্কান্দার মুদা যখন পুত্রী লিমাউ পুরুতের কাছে বিয়ের প্রস্তাব নিয়ে আসেন, তখন সুলতান মুকাদ্দাম শাহ তা প্রত্যাখ্যান করেন। এতে সুলতান ইস্কান্দার মুদা রাগান্বিত ও অসন্তুষ্ট হয়ে পড়েন। এই প্রত্যাখ্যানের জেরে আচেহর সুলতান ইসকান্দার মুদা তার সেনাবাহিনীকে পেরাকের বিরুদ্ধে যুদ্ধের নির্দেশ দেন। আচেহের সেনাবাহিনী পেরাককে পরাজিত করে এবং সুলতান ও পেরাকের রানী আচেহের সেনাবাহিনীর হাতে বন্দী হন। একইভাবে, পুত্রী লিমাউ পুরুতও তার ধাত্রী এসাহ গেরবাং ও কয়েকজন সঙ্গীসহ আচেহের সেনাদের হাতে বন্দী হন। সমস্ত বন্দীদের আচেহে নিয়ে যাওয়া হয় এবং সুলতান মুকাদ্দাম শাহ পরে আচেহে থাকাকালীন মারা যান। তাকে মারহুম দি আচেহ উপাধি দেওয়া হয়। এই সময়ে পেরাকের একজন বেন্দাহারা, মেগাত আবদুল্লাহ, বন্দীদের উদ্ধারের জন্য একটি অভিযান চালান। পরে মেগাত আবদুল্লাহর প্রচেষ্টার ফলে পুত্রী লিমাউ পুরুতকে পেরাকে ফিরিয়ে আনা হয়। রাজা মনসুরের সঙ্গে বিয়ে দেওয়া হয়। আরেকটি গল্পে বলা হয়, রাজা মনসুর সুলতান মুকাদ্দাম শাহের আত্মীয়দের সঙ্গে বন্দী হয়ে আচেহে নিয়ে যাওয়া হয়েছিলেন। কিন্তু রাজা মনসুর পালিয়ে জোহরে চলে যান। জোহরে তিনি একজন জাম্বি রাজকন্যাকে বিয়ে করেন। তারপর ১৬১৯ সালে তিনি পেরাকে ফিরে এসে পুত্রী লিমাউ পুরুতের সঙ্গে বিয়ে করেন এবং সুলতান মনসুর শাহ দ্বিতীয় উপাধি নিয়ে পেরাকের সিংহাসনে আরোহণ করেন।  ১৬১৯ সালে সুলতান মুকাদ্দাম শাহের রাজত্বের শেষের দিকে আচেহর সুলতান ইস্কান্দার মুদা মালয় উপদ্বীপের পেরাক এবং অন্যান্য রাজ্য আক্রমণ এবং পুনরায় জয় করার জন্য তার সেনাবাহিনী প্রেরণ করেন। সুলতান মুকাদ্দাম শাহের সমাধি কোথায় তা এখনও অজানা। নিশ্চিতভাবে বলা যায় যে এটি পেরাকের বাইরে আচেহ শহরে অবস্থিত।   তথ্যসূত্র   বিষয়শ্রেণী:সুন্নি রাজশাসক বিষয়শ্রেণী:১৬১৯-এ মৃত্যু
সৈয়দ আশরাফ আল খান বাহাদুর (১৭৫৯-এর পূর্বে - ২৪শে মার্চ ১৭৭০) ছিলেন বাংলা-বিহার-উড়িষ্যার নবাব নাজিম। তিনি ছিলেন মীর জাফর বাহাদুরের চতুর্থ সন্তান।  আশরাফ আলী খানকে তার চাচী নাফিশাত উন-নিসা বেগম সাবিহা দত্তক নিয়েছিলেন। ১৭৭০ সালের ১১ই মার্চ তার বড় ভাই নাজাবত আলী খানের মৃত্যুর পর তিনি নিজেকে বাংলা বিহার ও ওড়িশার নবাব নাজিম হিসেবে প্রচারণা চালান। তিনি ১৭৭০ সালের ২১শে মার্চ মুর্শিদাবাদের খাহার ব্যালিশে দুর্গে অফিসিয়ালি নবাব হিসেবে আসন গ্রহণ করেন। কিন্তু সিংহাসনে আরোহণের কিছুদিন পরই ১৭৭০ সালে'র ২৪শে মার্চ তিনি গুটিবসন্তে আক্রান্ত হয়ে মৃত্যুবরণ করেন। থাম্ব|আশরাফ আলি খানের কবর, জাফরগঞ্জ সমাধিক্ষেত্র, মুর্শিদাবাদ   আরও দেখুন   বাংলা ও মুর্শিদাবাদের নবাবগণ   বহিঃসংযোগ   Murshid 9  বিষয়শ্রেণী:১৭৭০-এ মৃত্যু বিষয়শ্রেণী:১৭৫৯-এ জন্ম বিষয়শ্রেণী:বাংলার ইতিহাস বিষয়শ্রেণী:বাংলার নবাব বিষয়শ্রেণী:বাংলার শাসক
রেভিস্টা লিউপিন (লিউপিন ম্যাগাজিন)  আর্জেন্টিনার একটি মাসিক কমিক ম্যাগাজিন। গিলার্মো গুয়েরেরো ও হেক্টর মারিও সিডোলি ১৯৬৬ সালের ১ ফেব্রুয়ারি ম্যাগাজিনটি সর্বপ্রথম প্রকাশ করেন। ২০০৭ সালে ম্যাগাজিনটি সম্পূর্ণভাবে বাতিল করে দেওয়া হয়৷  কমিকটির নাম হয়েছে আর্জেন্টিনা এর বিখ্যাত কমিক নায়কচরিত্র লিউপিন এল পিতোলো এর নামানুসারে যা ১৯৫৯ থেকে শুরু হয়। lambiek.net/guerrero_guillermoLúpin magazine  ধারণা  কমিকটি বিমান চালক লিউপিনের আকাশ ভ্রমণযাত্রা নিয়ে তৈরি হয়েছে। সাধারণত বিজ্ঞান ও প্রযুক্তিগত বিষয় কমিকটিতে প্রাধান্য পেয়েছে। এছাড়াও কমিকটিতে রয়েছে বিমান তৈরি, ছোটখাটো বৈদুত্যিক যন্ত্র, টেলিস্কোপ ও অন্যান্য প্রযুক্তি নির্মানের ধারণা। যদিও কমিকটি তেমন জনপ্রিয়তা পায়নি কিন্তু এটি আর্জেন্টাইন বিমানচালক, প্রকৌশলী ও একজন নাসা এর নভোচারীর কাছে যথেষ্ট গ্রহণযোগ্যতা পেয়েছে যাঁরা কমিকটি ছোটবেলায় পড়েছিলেন।   লিউপিন শব্দটি হলো বৈমানিক প্রদর্শনীর উদ্দেশ্যে দেওয়া আর্জেন্টাইন অপভাষা। শব্দটি  ইংরেজি "লুপিং (looping)" থেকে গ্রহণ করা হয়েছে।  শব্দটিতে "ইউ" এর উচ্চারণ স্প্যানিশ উচ্চারণের সাথে সদৃশ নয়।  নেস্টর কার্শনার, যিনি ২০০৩ থেকে ২০০৭ সাল পর্যন্ত আর্জেন্টিনার প্রেসিডেন্ট ছিলেন তাঁকে লিউপিন নামে ডাকা হতো তাঁর শারীরিক গঠনের সাথে লিউপিনের সাদৃশ্য থাকায়।  ২০০৬ সালের ডিসেম্বর মাসে সিডোলি মৃত্যুবরণ করেন। তাঁর মৃত্যুর কারণে কে এই কমিকের মালিক হবে সেটা নিয়ে সিডোলির বিধবা স্ত্রী ও গুয়েরেরো বিতর্ক শুরু করেন। যার ফলে রেভিস্টা লিউপিন ম্যাগাজিনটি মার্চ মাসে সম্পূর্ণ বাতিল ঘোষণা করা হয়। তবে কমিকটির কিছু চরিত্র গুয়েরেরো নিজের ম্যাগাজিনে নিয়ে আসেন। যা হোক, গুয়েরেরো ২০০৯ এর ২৫শে জুন মৃত্যুবরণ করেন।  তথ্যসূত্র   বিষয়শ্রেণী:ম্যাগাজিন বিষয়শ্রেণী:১৯৬৬-এ প্রতিষ্ঠিত ম্যাগাজিন বিষয়শ্রেণী:স্পেনীয় ভাষার ম্যাগাজিন
হাঙ্গেরীয় ফুটবল ফেডারেশন (, ; এছাড়াও সংক্ষেপে এমএলএসজেড এবং এইচএফএ নামে পরিচিত) হচ্ছে হাঙ্গেরির ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯০১ সালের ১৯শে জানুয়ারি তারিখে প্রতিষ্ঠিত হয়েছে। এটি প্রতিষ্ঠার ৬ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৫৩ বছর পর ১৯৫৪ সালে সংস্থাটি তাদের আঞ্চলিক সংস্থা উয়েফার সদস্যপদ লাভ করে। এই সংস্থার সদর দপ্তর হাঙ্গেরির রাজধানী বুদাপেস্টে অবস্থিত।  এই সংস্থাটি হাঙ্গেরির পুরুষ, নারী এবং অনূর্ধ্ব-২১ দলের পাশাপাশি ঘরোয়া ফুটবলে নেমজেতি বয়নকশাগ এবং মাগিয়ার কুপার মতো প্রতিযোগিতার সকল কার্যক্রম পরিচালনা করে। বর্তমানে হাঙ্গেরীয় ফুটবল ফেডারেশনের সভাপতির দায়িত্ব পালন করছেন সান্দোর চানি এবং সাধারণ সম্পাদকের দায়িত্ব পালন করছেন মার্তোন ভাগি। জিয়র্জি সেপেসি ১৯৭৮ সাল হতে ১৯৮৬ সাল পর্যন্ত হাঙ্গেরীয় ফুটবল ফেডারেশনের সভাপতি ছিলেন।  কর্মকর্তা   অবস্থান  নাম সভাপতি  সান্দোর চানি সহ-সভাপতি  সান্দোর বের্জি সাধারণ সম্পাদক  মার্তোন ভাগি কোষাধ্যক্ষ  তামাস গুদ্রা গণমাধ্যম এবং যোগাযোগ পরিচালক  মার্তোন দিনিয়েস প্রযুক্তিগত পরিচালক  রবের্ত বারজি ফুটসাল সমন্বয়কারী  পিটার কোভাচ জাতীয় দলের কোচ (পুরুষ)  মার্কো রসি জাতীয় দলের কোচ (নারী)  এদিনা মার্কো রেফারি সমন্বয়কারী  গিওঙ্গি গাল  অর্জন জাতীয় দল  বিশ্বকাপ: 15px রানার-আপ (২ বার: ১৯৩৮, ১৯৫৪)  অলিম্পিক: 15px বিজয়ী (৩ বার: ১৯৫২, ১৯৬৪, ১৯৬৮); 15px রানার-আপ (১ বার: ১৯৭২); 15px তৃতীয় স্থান: (১ বার: ১৯৬০)  জাতীয় যুব দল  ফিফা অনূর্ধ্ব-২০ বিশ্বকাপ: 15px তৃতীয় স্থান (১): ২০০৯  বিভাগ  পুরুষ হাঙ্গেরি জাতীয় ফুটবল দল হাঙ্গেরি জাতীয় অনূর্ধ্ব-২১ ফুটবল দল হাঙ্গেরি জাতীয় অনূর্ধ্ব-১৯ ফুটবল দল হাঙ্গেরি জাতীয় অনূর্ধ্ব-১৭ ফুটবল দল হাঙ্গেরি জাতীয় অনূর্ধ্ব-১৬ ফুটবল দল হাঙ্গেরি জাতীয় ফুটসাল দল হাঙ্গেরি জাতীয় বিচ ফুটবল দল  নারী হাঙ্গেরি নারী জাতীয় ফুটবল দল হাঙ্গেরি নারী জাতীয় অনূর্ধ্ব-১৯ ফুটবল দল হাঙ্গেরি নারী জাতীয় অনূর্ধ্ব-১৭ ফুটবল দল  তথ্যসূত্র  বহিঃসংযোগ     ফিফা-এ হাঙ্গেরীয় ফুটবল ফেডারেশন    উয়েফা-এ হাঙ্গেরীয় ফুটবল ফেডারেশন   বিষয়শ্রেণী:হাঙ্গেরীয় ফুটবল ফেডারেশন বিষয়শ্রেণী:১৯০১-এ হাঙ্গেরি-এ প্রতিষ্ঠিত বিষয়শ্রেণী:১৯০১-এ প্রতিষ্ঠিত ক্রীড়া সংস্থা বিষয়শ্রেণী:হাঙ্গেরির ক্রীড়া নিয়ন্ত্রণ সংস্থা বিষয়শ্রেণী:হাঙ্গেরির ফুটবল পরিচালনা পরিষদ বিষয়শ্রেণী:উয়েফার সদস্য